CELEX: 32007D0346
Language: fi
Date: 2007-05-16 00:00:00
Title: 2007/346/EY: Komission päätös, tehty 16 päivänä toukokuuta 2007 , Ranskan pyytämän poikkeuksen myöntämisestä UHF-taajuusalueella toimivien radiotaajuustunnistuslaitteiden (RFID-laitteiden) käyttämien radiotaajuuksien yhdenmukaistamisesta tehdyn päätöksen 2006/804/EY mukaisesti (tiedoksiannettu numerolla K(2007) 2084)

22.5.2007   
            
            
               FI
            
            
               Euroopan unionin virallinen lehti
            
            
               L 130/43
            
         
      KOMISSION PÄÄTÖS,
   tehty 16 päivänä toukokuuta 2007,
   Ranskan pyytämän poikkeuksen myöntämisestä UHF-taajuusalueella toimivien radiotaajuustunnistuslaitteiden (RFID-laitteiden) käyttämien radiotaajuuksien yhdenmukaistamisesta tehdyn päätöksen 2006/804/EY mukaisesti
   (tiedoksiannettu numerolla K(2007) 2084)
   (Ainoastaan ranskankielinen teksti on todistusvoimainen)
   (2007/346/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (1) (jäljempänä ’radiotaajuuspäätös’) ja erityisesti sen 4 artiklan 5 kohdan,
   ottaa huomioon UHF-taajuusalueella toimivien radiotaajuustunnistuslaitteiden (RFID) käyttämien radiotaajuuksien yhdenmukaistamisesta 23 päivänä marraskuuta 2006 tehdyn komission päätöksen 2006/804/EY (2) ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Koska päätös 2006/804/EY vaikuttaa taajuuskaistaan 865,6–867,6 MHz, Ranska on pyytänyt päätökseen siirtymäkauden poikkeusta sillä perusteella, että kyseistä taajuuskaistaa käytetään yksinomaan ja välittömästi yleiseen turvallisuuteen ja puolustukseen liittyviä laitteita varten, jotka eivät siedä korkeita lähetystasoja tietyllä maantieteellisellä alueella.
            
         
               (2)
            
            
               Ranska on sen vuoksi pyytänyt mahdollisuutta rajoittaa kyseisen kaistan lähetystasoja tietyillä alueilla päätöksessä 2006/804/EY määriteltyjen tasojen alapuolelle.
            
         
               (3)
            
            
               Ranska on esittänyt pyynnölleen riittävät tekniset perustelut, jotka pohjautuvat erityisesti Agence Nationale des Fréquencesin ja CEPT:n yhteensopivuusselvityksiin ja joissa otetaan huomioon haitallisia häiriötekijöitä RFID-laitteiden ja sotilaallisten laitteiden välillä, kuten lähetysteho, tiheys ja toimintasuhteet.
            
         
               (4)
            
            
               Pyyntö rajoittuu sotilaallisten laitteiden vähimmäissuojaan eikä se aiheuta tarpeettomia rajoituksia taajuuskaistalle tai maantieteelliselle kattavuudelle. Pyyntö koskee vain hyvin pientä osaa Ranskan alueesta; se ei estä tarpeettomasti toimintaa kaupunkialueilla vaan vaikutuksen kohteena olevat alueet ovat maaseudulla eivätkä osu keskeisten kaupunkien kohdalle. RFID-laitteet sallittaisiin edelleen osoitetuilla alueilla, joskin niiden tehotasoja olisi alennettava. Kaiken kaikkiaan poikkeus ei käytännössä vaikuttaisi merkittävästi RFID-teknologian käyttöönottoon Ranskassa.
            
         
               (5)
            
            
               Rajoituksen pitäisi olla poikkeuksellinen ja se pitäisi sallia määräajaksi. Ranska raportoisi teknologian kehityksestä ja käytöstä sen asevoimissa sekä rajoituksen täytäntöönpanosta kolmen vuoden kuluttua. Raporttiin sisällytettäisiin kaikki tosiasiat tai mittaukset kolmen vuoden ajalta.
            
         
               (6)
            
            
               Ranska on ilmoittanut, että se ottaisi käyttöön uutta, päätöksessä 2006/804/EY määrättyjen päästötasojen mukaista sotilaallista laitteistoa heti kun uutta teknologiaa on saatavilla; kun otetaan huomioon teknologian kehittämiseen tarvittava aika, Ranska on ilmoittanut, että se saattaa haluta hakea kolmen vuoden jatkoaikoja tälle poikkeukselle enintään vuoteen 2020 asti. Tällainen poikkeus pysyy kuitenkin poikkeuksena, ja sen jatkaminen on joka kerta perusteltava asianmukaisesti ja jatkamisen on oltava tarpeellinen.
            
         
               (7)
            
            
               Radiotaajuuskomitean jäsenet ovat 4 ja 5 päivänä joulukuuta 2006 pitämässään kokouksessa ilmoittaneet, että ne eivät vastusta tätä siirtymäkauden poikkeusta.
            
         
               (8)
            
            
               Pyydetty rajoitus ei haittaisi kohtuuttomasti päätöksen 2006/804/EY täytäntöönpanoa eikä aiheuttaisi kohtuuttomia eroja jäsenvaltioiden kilpailu- tai sääntelytilanteiden välillä. Pyyntö on perusteltu ja siirtymäkauden poikkeus olisi tarkoituksenmukainen keino helpottaa päätöksen 2006/804/EY täysimittaista täytäntöönpanoa,
            
         ON TEHNYT TÄMÄN PÄÄTÖKSEN:
   1 artikla
   Poiketen siitä, mitä päätöksessä 2006/804/EY säädetään, hyväksytään Ranskan 23 päivänä helmikuuta 2007 päivätyllä kirjeellä (SG/CDC/2007/A/1821) esittämä pyyntö rajoittaa lähetystehoja taajuuskaistalla 865,6–867,6 MHz Ranskan alueella toimivissa radiotaajuustunnistuslaitteissa (RFID) tässä päätöksessä määrätyin ehdoin.
   2 artikla
   Taajuuskaistalla 865,6–867,6 MHz enimmäisteho/kentänvoimakkuus saa olla liitteessä määritetyillä alueilla enintään 500 mW ERP.
   3 artikla
   Ranskan on toimitettava tämän päätöksen täytäntöönpanoa koskeva raportti 30 päivään kesäkuuta 2010 mennessä.
   4 artikla
   Tämän päätöksen voimassaolo päättyy 31 päivänä joulukuuta 2010.
   5 artikla
   Tämä päätös on osoitettu Ranskan tasavallalle.
   
      Tehty Brysselissä 16 päivänä toukokuuta 2007.
      
         
            Komission puolesta
         
         Viviane REDING
         
         
            Komission jäsen
         
      
   
   
      (1)  EYVL L 108, 24.4.2002, s. 1.
   
      (2)  EUVL L 329, 25.11.2006, s. 64.
   
      LIITE
      
                   
               
               
                  Maantieteelliset koordinaatit
               
               
                  Departementti
               
               
                  Sen alueen säde, jolla enimmäisteho/kentänvoimakkuus on enintään 500 mW ERP
               
            
                  Avon-les-Roches
                  (camp Le Ruchard)
               
               
                  47° 12′ 04″ N ja 000° 28′ 48″ E
               
               
                  37 – Indre-et-Loire
               
               
                  20 km
               
            
                  Beignon
                  (camp de Coëtquidan)
               
               
                  47° 56′ 56″ N ja 002° 09′ 26″ W
               
               
                  56 – Morbihan
               
               
                  15 km
               
            
                  Bitche
               
               
                  49° 03′ 09″ N ja 007° 28′ 43″ E
               
               
                  57 – Moselle
               
               
                  20 km (vain Ranskan alueella)
               
            
                  Caylus
               
               
                  44° 16′ 42″ N ja 001° 44′ 57″ E
               
               
                  82 – Tarn-et-Garonne
               
               
                  20 km
               
            
                  La Cavalerie
                  (camp du Larzac)
               
               
                  44° 00′ 40″ N ja 003° 10′ 16″ E
               
               
                  12 – Aveyron
               
               
                  10 km
               
            
                  La Courtine
               
               
                  45° 42′ 40″ N ja 002° 15′ 18″ E
               
               
                  23 – Creuse
               
               
                  20 km
               
            
                  Mailly-le-Camp
               
               
                  48° 39′ 55″ N ja 004° 13′ 04″ E
               
               
                  10 – Aube
               
               
                  20 km
               
            
                  Montferrat
                  (camp de Canjuers)
               
               
                  43° 38′ 47″ N ja 006° 28′ 05″ E
               
               
                  83 – Var
               
               
                  10 km
               
            
                  Mourmelon
               
               
                  49° 07′ 30″ N ja 004° 21′ 59″ E
               
               
                  51 – Marne
               
               
                  15 km
               
            
                  Sissonne
               
               
                  49° 34′ 08″ N ja 003° 54′ 57″ E
               
               
                  02 – Aisne
               
               
                  20 km
               
            
                  Suippes
               
               
                  49° 07′ 37″ N ja 004° 33′ 05″ E
               
               
                  51 – Marne
               
               
                  20 km
               
            
                  Valdahon
                  Lyautey
               
               
                  47° 09′ 24″ N ja 006° 19′ 25″ E
               
               
                  25 – Doubs
               
               
                  20 km